DECIZIA CONSILIULUI
din 19 ianuarie 2009
de numire a unui membru danez și a doi supleanți danezi în cadrul Comitetului Regiunilor
(2009/40/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 263,
având în vedere propunerea guvernului danez,
întrucât:
(1)
La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).
(2)
Un post de membru în cadrul Comitetului Regiunilor a devenit vacant ca urmare a demisiei doamnei Eva NEJSTGAARD. Două posturi de supleanți în cadrul Comitetului Regiunilor au devenit vacante ca urmare a demisiei domnului Bjørn DAHL și a încheierii mandatului doamnei Anna Margrethe KAALUND,
DECIDE:
Articolul 1
Se numesc în cadrul Comitetului Regiunilor pentru perioada rămasă a mandatului, respectiv până la 25 ianuarie 2010:
(a)
în calitate de membru:
-
domnul Jens Jørgen NYGAARD, 1. Viceborgmester, Egedal Kommune;
(b)
în calitate de supleanți:
-
doamna Anna Margrethe KAALUND, Byrådsmedlem, Viborg Kommune (schimbare de mandat);
-
domnul Jens STENBÆK, Viceborgmester, Holbæk Kommune.
Articolul 2
Prezenta decizie produce efecte de la data adoptării.
Adoptată la Bruxelles, 19 ianuarie 2009.